અચાનક મોડી રાત્રે અક્ષય કુમારની આંખ એકાએક જ ખૂલી ગઈ. દરવાજા પર ખટ્ખટ્નો અવાજ આવતો હતો. અક્ષય કુમારે પોતાની બાજુના ટેબલ પર પડેલી એલાર્મ ઘડિયાળ પર ધારીને જોયું તો એમાં સવા ત્રણ વાગ્યા હતા. ”આટલી મોડી રાત્રે ભલા, કોણ હોઈ શકે?” વિચારતા અક્ષય કુમાર થોડા ચોંક્યા. પણ પછી એ કોઈ ધમ.. ધમ કરતાંક ઊતરી રહ્યો હોય એવો અવાજ સંભળાયો. અક્ષય કુમાર બીજા કમરામાં આવ્યા. અંધારામાં બારી ખોલીને એ ધ્યાનથી બહાર જોવા લાગ્યા. ત્યાં જ દરવાજા પર ખટ્ ખટ્નો અવાજ સંભળાયો. ત્યારે એમના રુવાંટા ઊભા થઈ ગયા. એમને લાગ્યું જાણે બહાર લોનમાં કોઈ આંટા મારી રહ્યું છે. એમણે જોરથી બૂમ મારીને પૂછયું, ”કોણ છે… ત્યાં?”